 पाकिस्तान ते मुस्लिम छड़े दुश्मन नेईं हैन बलके ओह इक दूए ते आतंकवाद दे पर्यावाची न।  इस चाल्ली दे संकीर्ण वचार ते पैह्ल्ले थमां गै निर्धारत वचारधारा कुसै गी बी आतंकवादी ते मुसलमान बश्कार फर्क गी समझने थमां भटकाई सकदिआं न।  इस चाल्ली इक ऐसी घटिआ राजनीति जरम लैंदी ऐ जेहदी हर नुहार इक्कै चाल्ली दी नजरी औंदी ऐ।  हालांके जनता खासकर बहुसंख्यक उच्चिएं जातें दे हिंदु खुशी-खुशी मुस्लिमें खलाफ नफरतें भरोचे व्याख्यानें गी सुनी ते मन्नी बी लैङन ब हिंदुवादी आतंकवाद दिए क्हानिएं गी ओह अपने दमाकै दे कुसै हिस्से च कदें बी थाहर नेईं देङन।  गुजरात इक भुल्ली-हिस्सरी दी क्हानी ऐ।  इस्सै चाल्ली दी क्हानी बाबरी मस्जिद दी बी ऐ, इक ऐसी घटना दी क्हानी जिन्नै छड़े भारत च गै नेईं बलके पूरे दक्खनी एशिया खित्ते च घटिया राजनीति ते नफरत दे स्तर गी बधाया।  मुंबई दंगें दी क्हानी बी एहदे थमां बक्ख नेईं ऐ हालांके बम्ब धमाकें दा देश दे बहुसंख्यक तबके उप्पर खरा मता असर होए दा ऐ।  मालेगांव दी बी किश इस्सै चाल्ली दी क्हानी ऐ जिस्सी नकारेआ जा करदा ऐ।  आमिर कसाब कन्नै पूरा देश नफरत करदा ऐ ब साध्वी प्रज्ञा ते कर्नल पुरोहित गी उस्सै चाल्ली दे अपराध च आरोपी पाए जाने परैंत गिरफ्तारर कीते जाने दे बावजूद बी उंदे कन्नै कोई नफरत नेईं करदा ऐ।  असल च किश समें परैंत उनेंगी बी नायक दा दर्जा दित्ता जाई सकदा ऐ।  मुस्लिमें चा जेकर कोई आतंकी निकलदा ऐ तां सब्भने मुस्लिमें उप्पर आतंकी होने दा ठप्पा लाई दित्ता जंदा ऐ ब जेकर इस्सै चाली दे अपराध च हिंदु शामल होऐ तां उस्सी इनाम ते सरीहवी थ्होंदी ऐ की जे नोहाड़े पासेआ फलाए जा करदे आतंक गी आतंक नेई बलके बहादरी मन्नेआ जंदा ऐ ब जेकर इस्सै चाली दे अपराध च हिंदु शामल होऐ तां उस्सी इनाम ते सराहना थ्होंदी ऐ की जे नोहाड़े पासेआ फलाए जा करदे आतंक गी आतंक नेईं बलके बहादरी मन्नेआ जंदा ऐ। 